***Hjelp, vi flyr igjen!*** (originaltittel: *Airplane II: The Sequel*) er en amerikansk crazykomedie fra 1982 regissert av Ken Finkleman. Filmen er en oppfølger til *Hjelp, vi flyr* fra 1980. I denne foregår handlingen ombord et hypermoderne passasjerfly som skal frakte turister til Månen. Hovedrollene spilles av Robert Hays og Julie Hagerty, mens sentrale biroller spilles av Lloyd Bridges, Chad Everett og William Shatner. 

Filmen er også kjent under den tittelen *Flying High II*.

*Hjelp, vi flyr igjen!* ble ikke en like stor suksess som den første filmen.

Handling
--------

Flere år har gått siden Ted Striker, en pilot med flyskrekk, reddet alle passasjerene på et passasjerfly. Nå jobber han som en testpilot for et hypermoderne passasjerfly som er designet for å frakte turister til Månen. Han blir imidlertid urettmessig sent på mentalsykehus etter at testflyet krasjer. Hovedhensikten var å bringe ham til taushet. Når han der får greie på at et identisk fly planlegger sin første reise til månen, bryter han seg ut av sykehuset for å stanse den planlagte turen. Ombord i flyet treffer han atter sin eks-kjæreste Elaine som nå har blitt sammen med Simon, et medlem av komiteen som arbeidet hardt for at Mayflowers månereise skulle iverksettes. På vei til månen tar imidlertid flyets datamaskin, ROK 9000, kontroll og dreper pilotene samt setter farkosten i kurs mot solen. Det oppstår kaos blant passasjerer og bakkemannskap, men Ted og Elaine klarer etter en stund å frakoble ROK 9000. Atter en gang må Ted ta spaken for å redde passasjerer på et førerløst fartøy.

Om filmen
---------

### Popularitet og økonomi

*Hjelp vi flyr igjen* ble en moderat suksess, men klarte ikke oppnå populariteten til sin forgjenger. Den spilte inn 27 millioner dollar i USA (under en tredjedel av den den første filmen) og havnet på en 28. plass over de mest innbringende filmene i 1982.

Den hadde et budsjett på 15 millioner dollar (over fire ganger mer enn den første filmen).

### Anmelderne

Den fikk en lunken mottakelse av filmkritikerne, noe som gjenspeiles i at den har fått 42 % på Rotten Tomatoes. Filmkritikeren Roger Ebert gav den to av fire stjerner. Han skrev at de første 10 minutter av filmen var lovende, men at den raskt ble en «inspirasjonsløs og rutinepreget film» som stort sett forsøkte å flyte på suksessen til den første filmen. Leonard Maltin gav den 2,5 av 4 stjerner.

Også de norske anmelderne var lunkne.

#### Planene om en tredje film

På slutten av filmen reklameres det for en tredje film («*Coming soon: Airplane III*»), men den ble aldri realisert.

I rollene
---------

(utvalg)

|  |  |
| --- | --- |
| * Robert Hays: Ted Striker
* Julie Hagerty: Elaine Dickinson
* Lloyd Bridges: Steven McCroskey
* Chad Everett: Simon Kurtz
* William Shatner: Buck Murdock
* Peter Graves: Capt. Clarence Oveur
* Chuck Connors: The Sarge
* Stephen Stucker: Jacobs
 | * Raymond Burr ... Judge D.C. Simonton
* John Vernon ... Dr. Stone
* Stephen Stucker ... Controller Jacobs / Courtroom Clerk
* Kent McCord ... Navigator Dave Unger
* James A. Watson Jr. ... First Officer Dunn
* John Dehner ... The Commissioner
* Rip Torn ... Bud Kruger / President Reagan
* Sonny Bono ... Joe Seluchi
 |

Referanser
----------

1. ↑  «Airplane II: The Sequel (1982) - Box Office Mojo». *www.boxofficemojo.com* **(engelsk)**. Besøkt 21. juni 2017.
2. ↑  «Airplane! (1980) - Box Office Mojo». *www.boxofficemojo.com* **(engelsk)**. Besøkt 21. juni 2017.
3. ↑  «Top 1982 Movies at the Domestic Box Office». *The Numbers*. Besøkt 14. januar 2020.
4. ↑  «Airplane II: The Sequel | PowerGrid». *powergrid.thewrap.com* **(engelsk)**. Arkivert fra originalen 8. mai 2016. Besøkt 21. juni 2017.
5. ↑  «Airplane 2 - The Sequel». *Rotten Tomatoes* **(engelsk)**. Besøkt 31. august 2019.
6. ↑  Ebert, Roger. «Airplane II - The Sequel Movie Review (1982) | Roger Ebert». *www.rogerebert.com* **(engelsk)**. Besøkt 21. juni 2017.
7. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
8. ↑  «Hjelp, vi flyr igjen!». *www.filmfront.no*. Besøkt 21. juni 2017.

Eksterne lenker
---------------

* (en) *Hjelp, vi flyr igjen* på Internet Movie Database Rediger på Wikidata

* (sv) *Hjelp, vi flyr igjen* i Svensk Filmdatabas Rediger på Wikidata

* (da) *Hjelp, vi flyr igjen* i Danmark Nationale Filminstitut Rediger på Wikidata

* (en) *Hjelp, vi flyr igjen* på AllMovie Rediger på Wikidata

* (fr) *Hjelp, vi flyr igjen* på Allociné Rediger på Wikidata

* (nl) *Hjelp, vi flyr igjen* på MovieMeter Rediger på Wikidata

* (en) *Hjelp, vi flyr igjen* på Turner Classic Movies Rediger på Wikidata

* (en) *Hjelp, vi flyr igjen* på American Film Institute Rediger på Wikidata

* (en) *Hjelp, vi flyr igjen* på Rotten Tomatoes Rediger på Wikidata

* (en) *Hjelp, vi flyr igjen* på Metacritic Rediger på Wikidata